N102 HK [SWEETIES] | Complete list of the winners | Good Design Award
N102 HK [SWEETIES]
TriumphInternationalJapan Product Manegement Division Sachiko Uchiyama Polisie reageer op video van vrou by polisiestasie | Maroela Media
‘n Skermskoot uit die video. (Video: Facebook)
Die Gautengse polisie stel ondersoek in na die video wat op sosiale media versprei word waarin twee polisiebeamptes ŉ vrou by die Evaton-polisiestasie hardhandig behandel.
Brig. Mathapelo Peters, woordvoerder van die polisie, sê die bestuur van die polisie het met kommer kennis geneem van die video wat vandeesweek op verskeie sosialemediaplatforms versprei is.
Volgens Peters het die voorval Saterdag in die kliëntedienssentrum van die stasie plaasgevind.
“Die polisielede in die video is geïdentifiseer en ŉ ondersoek is van stapel gestuur. Die uitslag van die ondersoek sal verdere optrede bepaal ,” sê Peters.
Maroela Media het vroeër berig daar kan in die video gesien word hoe twee polisiebeamptes ŉ vrou oor die vloer van die polisiestasie sleep. Die een polisiebeampte beveel waarskynlik die vrou om op te staan en wanneer sy haar teensit, klap hy haar twee keer deur die gesig.
Lt.genl. Elias Mawela, Gautengse polisiehoof, het in die lig van die video weereens die polisie se benadering van geen verdraagsaamheid teenoor geslagsgebaseerde geweld nie beklemtoon.
“Die departementele ondersoek moet dus met die nodige sensitiwiteit en dringendheid hanteer word,” sê Mawela.
aanranding Gauteng polisie
Dis normale optrede van die arogante polisie teen die publiek.
Sal graag feite van albei kante wil kry. De manne is geidentifiseer maar is hullle geskors? Geen sodanige hanteringvdeur Polisie kan geduld word nie en bewys weer vrouens moet deur vroulike beamptes hanteer word. Dit sou nie naastenby so opspraakwekkend gewees het indie die beampte vroulik was nie.
Die normale optrede van die arrogante publiek wat hulle net eenvoudig nie meer aan enige gesag onderwerp nie.
Watter alternatief het die Polisie.
Doen hulle NIKS, kla en kerm almal. Doen hulle iets word hulle geignoreer, teëgisit, geweier om saam te werk, terugbaklei, en mede boewe aangeval.
Mens kan geensins goedpraat wat hier gebeur nie maar ek sien GEEN samewerking en onderwerpingg aan gesag deur die “slagoffer” nie.
Siener.So hy moet ha soebat en smeek die heeltyd.Of ha dalk soen tot sy opstaan.Die polisie moet somtyds minimum geweld toepas om n persoon onder bedwang te bring.En as erger geweld nodig is om dit te doen,dan moet hy dit doen om n arrestasie te bewerkstellig.
Andre, ja die publiek is arrogant MAAR het ons nie al genoeg gesien hoe die SAPD hul magte totaal oorskry en die publiek viktimiseer nie? Dink aan die geval van die vrou wat met haar kinders ry en met die dood gedreig is toe sy by ‘n vulstasie stop ipv op ‘n donker pad. Ongelukkig het die SAPD as die mees korrupte instelling in SA die disrespek teenoor hulle self veroorsaak.